**Ártánd Község Önkormányzata Képviselő-testületének …/2025. (IX. ….) önkormányzati rendelete**

**Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet módosításáról**

[1] Ártánd Község Önkormányzat Képviselő-testülete Magyarország Alaptörvényében biztosított jogával élve a helyi közhatalom, közszolgáltatások gyakorlásának szervezeti és működési kereteit e jogszabályban állapítja meg.

[2] Ártánd Község Önkormányzat Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében, és az Alaptörvény 32. cikk (1) bekezdés d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében – Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 34. § (1) bekezdés e) pontjában és a 41. § (1) bekezdésében biztosított véleményezési jogkörében eljáró Ártánd Község Önkormányzata Ügyrendi Bizottsága véleményének kikérésével a következőket rendeli el:

**1. §**

Az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 5. § (4) bekezdése helyébe a következő rendelkezés lép:

„(4) *Az átruházott hatáskör gyakorlásáról a polgármester beszámol a Képviselő-testületnek.*”

**2. §**

Az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 22. § (1) bekezdése helyébe a következő rendelkezés lép:

„(1) *A képviselő-testület ülését a polgármester, akadályoztatása esetén az alpolgármester, illetve mindkettőjük akadályoztatása, valamint a polgármester és alpolgármesteri tisztség egyidejű betöltetlensége esetén az ügyrendi bizottság elnöke vezeti.*”

**3. §**

(1) Az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 38. § (7) bekezdés c) pontja helyébe a következő rendelkezés lép:

*(A képviselő főbb jogai:)*

„*c)* *A képviselő-testület a polgármestertől igényelheti a képviselői munkájához szükséges tájékoztatást, illetve közreműködést. Közérdekű ügyben kezdeményezi a polgármester intézkedését, melyre a polgármesternek 30 napon belül érdemi válaszát köteles adni.*”

(2) Az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 38. § (8) bekezdés g) pontja helyébe a következő rendelkezés lép:

*(A képviselő főbb kötelességei:)*

„*g)* *Ha a képviselő a Képviselő-testület éves munkatervében meghatározott testületi ülésről, vagy a bizottság éves munkatervében meghatározott bizottsági ülésről, a települési ünnepségekről, megemlékezésekről, valamint Ártánd Község kiemelt ünnepségeiről, rendezvényeiről indokolatlanul távol marad, és távolmaradását előzetesen és hitelt érdemlően nem menti ki, valamint a Magyarország helyi önkormányzatairól szóló 2011. évi CLXXXIX. törvény 33. §-ban meghatározott kötelezettségeit megszegi a képviselő a soron következő havi tiszteletdíjának 50 %-ra jogosult. Ismételt kötelezettségszegés esetén a csökkentés újra megállapításra kerül.*”

**4. §**

(1) Az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 40. § (1) bekezdése helyébe a következő rendelkezés lép:

„(1) *A képviselő-testület feladatának eredményesebb ellátása érdekében az Mötv. felhatalmazása alapján* ***Ügyrendi Bizottságot*** *(3 fő képviselő-testületi tag és 1 fő nem képviselő-testületi tag)hoz létre.*”

(2) Az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 40. § (3) bekezdése helyébe a következő rendelkezés lép:

„(3) *Az Ügyrendi Bizottság állásfoglalása nélkül nem nyújtható(k) be a képviselő-testületnek az:*

*a)* *éves költségvetésre és teljesítésének értékelésére;*

*b)* *önkormányzati és településfejlesztési koncepciókra, programokra rendezési tervekre;*

*c)* *az önkormányzati tulajdon hasznosítására;*

*d)* *gazdasági társaságban való részvételre;*

*e)* *önkormányzati rendelet alkotására;*

*f)* *hitelfelvételre;*

*g)* *társulási, együttműködési megállapodásra irányuló előterjesztések.*”

**5. §**

Az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 41. § (1) bekezdés a) pont am) alpontja helyébe a következő rendelkezés lép:

*(Jelen rendelet az egyes bizottságok feladat- és hatásköreit az alábbiakban határozza meg:****Ügyrendi Bizottság:****)*

„*am)* *Az önkormányzati képviselők vagyonnyilatkozatát az Ügyrendi, Bizottsága tartja nyilván és ellenőrzi. A bizottság elnöke, vagy az általa megbízott bizottsági tag a vagyonnyilatkozat tételi kötelezettség megnyíltától számított, legkésőbb 5. napig a nyilatkozat tételre kötelezetteknek a szükséges példányban átadja az erre szolgáló formanyomtatványt és a hatályos jogszabályok alapján készített útmutatót, majd azokat kitöltve a határidők betartása mellett a képviselőktől bekéri. A vagyonnyilatkozat az erről szóló jogszabály alapján a 8. napon vissza kell adni. A bizottság a vagyonnyilatkozatokat a Közös Önkormányzati Hivatal Ártándi Irodájában a jegyző által kijelölt páncélszekrényben tárolja. A nyilatkozatot tartalmazó, a kötelezett által lezárt és a lezáráson általa aláírt borítékon fel kell tüntetni a kötelezett nevét, valamint a benyújtás bizottsági elnök által igazolt időpontját. A kötelezett részére az átvételről elismervényt kell kiadni.*”

**6. §**

Az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 45. §-a helyébe a következő rendelkezés lép:

**„45. §**

(1) *A polgármester más jogszabályban meghatározott feladatai mellett*

*a)* *ellátja a Képviselő-testület által polgármesterre átruházott feladatokat, és az átruházott hatáskör gyakorlásáról az önkormányzati ciklus vége előtt beszámol a Képviselő-testületnek,*

*b)* *ellenőrzi a Képviselő-testület határozatainak végrehajtását,*

*c)* *koordinálja az önkormányzat nemzetközi kapcsolatait, és évente tájékoztatja a Képviselő-testületet a kapcsolatok alakulásáról.*

(2) *A Képviselő-testület minden ügykörre – az Mötv. 42. §-ban meghatározott ügyek kivételével - felhatalmazza a polgármestert, amelyben az Mötv. 68. § (2) bekezdésében meghatározott jogkörében döntést hozhat.*

(3) *A polgármester nettó egymillió forintos értékhatárig dönt a forrásfelhasználásról, döntéséről tájékoztatja a képviselő-testületet.*

(4) *A polgármester – a Mötv. 68. § (3) bekezdése szerinti – két ülés közötti időszakban felmerülő, halaszthatatlan önkormányzati ügyekben történő döntési jogköre az alábbi ügyekre terjed ki:*

*a)* *döntés pályázat benyújtásáról az önkormányzat nevében,*

*b)* *hatósági, cégeljárási és pályázati ügyekben hiánypótlási felhívás teljesítése,*

*c)* *pályázatokkal kapcsolatos nyilatkozatok megtétele,*

*d)* *területszervezési eljárásokkal kapcsolatos véleménynyilvánítás,*

*e)* *véleménynyilvánítás központi államigazgatási szervek megkeresésére,*

*f)* *a két ülés közötti időszakban felmerülő, olyan halaszthatatlan ügyben, amennyiben a döntés elmaradása az önkormányzatnak vagyoni hátrányt jelentene.*

(5) *A polgármester gyakorolja a tulajdonosi, részvényesi jogokat a részben önkormányzati tulajdonú gazdasági társaságok felett.*”

**7. §**

Az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 51. § (2) bekezdése helyébe a következő rendelkezés lép:

„(2) *A gazdasági program a képviselő-testület megbízatásának időtartamára, vagy azt meghaladó időszakra szól. A gazdasági program az önkormányzat részére helyi szinten meghatározza mindazon célkitűzéseket, feladatokat, amelyek a költségvetési lehetőségekkel összhangban, a helyi társadalmi, környezeti, gazdasági adottságok átfogó figyelembevételével - a kistérségi területfejlesztési koncepcióhoz illeszkedve - az önkormányzat által nyújtandó kötelező és önként vállalt feladatok biztosítását, fejlesztését szolgálják. A gazdasági program tartalmazza különösen: a fejlesztési elképzeléseket, a munkahelyteremtés feltételeinek elősegítését, a településfejlesztési politika, az adó politika célkitűzéseit, az egyes közszolgáltatások biztosítására, színvonalának javítására vonatkozó megoldásokat, továbbá városok esetében a befektetés támogatási politika, településüzemeltetési politika célkitűzéseit.*”

**8. §**

Az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet 53. § (5) bekezdése helyébe a következő rendelkezés lép:

„(5) *Az SzMSz mellékletei:*

*1.* *számú melléklet: Ártánd Község Önkormányzatának jelképei*

*2.* *számú melléklet: Ártánd Község Önkormányzat kötelező feladatai*

*3.* *számú melléklet: Ártánd Község Önkormányzat önként vállalt feladatai*

*4.* *számú melléklet: A képviselő-testület által a polgármesterre átruházott hatáskörök*

*5.* *számú melléklet: A képviselő-testület által a bizottságra átruházott hatáskörök jegyzéke*

*6.* *számú melléklet: Ártánd Község részvételével működő társulások jegyzéke*

*7.* *számú melléklet: A Képviselő-testületi ülésen és bizottsági ülésen tevékenységi körükbe tartozóan tanácskozási joggal rendelkező önszerveződő közösségek*

*8.* *számú melléklet: Az önkormányzat által alkalmazandó kormányzati funkciók szerinti besorolás*”

**9. §**

Hatályát veszti az Ártánd Község Önkormányzat Szervezeti és Működési Szabályzatáról szóló 6/2024. (X. 2.) önkormányzati rendelet

*a)* 41. § (1) bekezdés a) pont ad) alpontja,

*b)* 41. § (1) bekezdés a) pont ag) alpontja,

*c)* 41. § (1) bekezdés b) pontja,

*d)* 41. § (5) bekezdése,

*e)* 44. § (2) bekezdése.

**10. §**

Ez a rendelet 2025. szeptember 17-én lép hatályba, és a hatálybalépést követő napon hatályát veszti.

**Benkő Sándor sk. Dr. Köstner Dávid sk.**

polgármester jegyző

**Záradék**:

A rendelet hirdetőtáblán való kifüggesztéssel kihirdetve: 2025. szeptember ….. napján.

**Dr. Köstner Dávid**

jegyző

Végső előterjesztői indokolás

Általános indokolás

JOGSZABÁLYTERVEZET INDOKOLÁSA

*(a jogalkotásról szóló 2010. évi CXXX. törvény 18.§ szerint)*

Ártánd Község Önkormányzat Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében és az Alaptörvény 32. cikk (1) bekezdés d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdése l) pontja alapján módosítja az önkormányzat szervezeti és működési szabályzatáról szóló 6/2024. (X. 2.) önkormányzati rendeletét.

**1. §-hoz**

A rendelet 22. § (1) bekezdése kiegészítésre szorult.

**2. §-hoz**

A Rendelet 38. § (7) bekezdés c) pontja kiegészítésre szorult.

**3. §-hoz**

A Rendelet 38. § (8) bekezdés g) pontja kiegészítésre szorult.

**4. §-hoz**

Hatályon kívül helyező rendelkezéseket tartalmaz.

**5. §-hoz**

Az Mötv. 68.§ (2) bekezdésében meghatározott jogkörében hozott polgármesteri döntéseket tartalmazza, amely miatt a rendelet 46. §-a kiegészítésre szorult.

**6.-11 §-hoz**

A szakmai segítségnyújtás miatt a rendelet több pontja elírás következtében javításra, felülvizsgálatra szorult.

**12. §-hoz**

Hatályba léptető rendelkezések.

**\* \* \***

Az indokolás közzététele megtörténik az előterjesztés közzétételével.